**Προμήθεια δύο (02) σταθερών ηλεκτρονικών υπολογιστών και ενός πολυμηχανήματος (εκτυπωτής, σκάνερ, φωτοτυπικό) για χρήση του Γραφείου**

**έκδοσης και είσπραξης πλοηγικών τελών του Πλοηγικού Σταθμού Ηρακλείου.**

**Ι. ΓΕΝΙΚΑ**

Στο παρόν έγγραφο περιγράφονται οι τεχνικές απαιτήσεις για την προμήθεια μηχανογραφικού εξοπλισμού ως εξής: Δύο (02) σταθερών ηλεκτρονικών υπολογιστών και ενός (01) πολυμηχανήματος (εκτυπωτής, σκάνερ, φωτοτυπικό) για κάλυψη αναγκών του γραφείου έκδοσης και είσπραξης πλοηγικών τελών του Πλοηγικού Σταθμού Ηρακλείου.

**ΙΙ. ΠΡΟΫΠΟΛΟΓΙΣΜΟΣ ΔΑΠΑΝΗΣ**

Η συνολική προϋπολογισθείσα δαπάνη ανέρχεται στο ποσό των δυο χιλιάδων τετρακοσίων ογδόντα έξι ευρώ και είκοσι λεπτών #2.486,20# συμπεριλαμβανομένων ΦΠΑ 24% και νομίμων κρατήσεων υπέρ δημοσίου. Η δαπάνη θα πραγματοποιηθεί σε βάρος των πιστώσεων του Κεφαλαίου Πλοηγικής Υπηρεσίας του οικονομικού έτους 2021 ΚΑΕ 02.001.7123 και 02.001.7124 θα πληρωθεί από την Παγία Προκαταβολή του Πλοηγικού Σταθμού Ηρακλείου. Ο προμηθευτής βαρύνεται με τις νόμιμες κρατήσεις, οι οποίες είναι οι εξής:

-4%επί της καθαρής αξίας υπέρ Μ.Τ.Ν.

-2%επί της καθαρής αξίας υπέρ Ε.Λ.Ο.Α.Ν.

-2%χαρτόσημο επί των ανωτέρω κρατήσεων υπέρ Μ.Τ.Ν. &Ε.Λ.Ο.Α.Ν.

-0,07% επί της καθαρής αξίας υπέρ Ε.Α.Α.ΔΗ.ΣΥ.

-0,06% επί της καθαρής αξίας υπέρ Α.Ε.Π.Π.

-3% χαρτόσημο επί των ανωτέρω κρατήσεων υπέρ Ε.Α.Α.ΔΗ.ΣΥ. και Α.Ε.Π.Π.

-20%υπερ ΟΓΑ επί του αθροίσματος των ανωτέρω χαρτοσήμων.

Από τον προμηθευτή παρακρατείται επίσης φόρος εισοδήματος ποσοστού 4% επί της καθαρής αξίας και χορηγείται σχετική βεβαίωση τόσο για τις κρατήσεις όσο και για την παρακράτηση του Φ.Ε.

**ΙΙΙ. ΚΡΙΤΗΡΙΟ ΚΑΤΑΚΥΡΩΣΗΣ**

Ως κριτήριο κατακύρωσης ορίζεται η χαμηλότερη τιμή.

**ΙV.ΠΙΝΑΚΑΣ ΥΠΟ ΠΡΟΜΗΘΕΙΑ ΕΙΔΩΝ**

|  |  |  |  |  |
| --- | --- | --- | --- | --- |
| Α/Α | ΠΕΡΙΓΡΑΦΗ ΥΠΟ ΠΡΟΜΗΘΕΙΑ ΕΙΔΟΥΣ | ΠΟΣΟΤΗΤΑ (ΤΕΜΑΧΙΑ) | ΠΡΟΥΠΟΛΟΓΙΣΜΟΣ (€) (ΣΥΜ/ΝΟΥ ΦΠΑ 24% ΚΑΙ ΚΡΑΤΗΣΕΩΝ ΥΠΕΡ ΔΗΜΟΣΙΟΥ) | CPV |
| 1. | ΣΤΑΘΕΡΟΣ ΗΛΕΚΤΡΟΝΙΚΟΣ ΥΠΟΛΟΓΙΣΤΗΣ | 02 | #1.810,40€# | 30000000-9 |
| 2. | ΠΟΛΥΜΗΧΑΝΗΜΑ (ΕΚΤΥΠΩΤΗΣ- ΣΚΑΝΕΡ- ΦΩΤΟΤΥΠΙΚΟ) | 01 | #675,80€# |
| ΣΥΝΟΛΟ | | 03 | #2.486,20€# |

Οι υποψήφιοι ανάδοχοι θα πρέπει να καταθέσουν προσφορά για το σύνολο των υπό προμήθεια ειδών του ανωτέρω πίνακα λαμβάνοντας υπόψη το **συνολικό προϋπολογισμό και τους επί μέρους προϋπολογισμούς.**

**V. ΤΕΧΝΙΚΕΣ ΑΠΑΙΤΗΣΕΙΣ**

H προμήθεια θα πρέπει να έχει τα κάτωθι ελάχιστα χαρακτηριστικά:

**Α. Σταθεροί Ηλεκτρονικοί Υπολογιστές**

| **A/A** | **Περιγραφή / Προδιαγραφές** | **Απάντηση Υποψηφίου** |
| --- | --- | --- |
| **1** | **Σταθεροί υπολογιστές - Γενικά** |  |
| 1.1 | Η απαιτούμενη ποσότητα είναι δυο (02) |  |
| 1.2 | Να αναφερθεί τύπος και μοντέλο |  |
| **2** | **Κουτί** |  |
| 2.1 | Τύπος κουτιού mini ή middle Tower ATX |  |
| **3** | **Επεξεργαστής** |  |
| 3.1 | Intel i3 ή ισοδύναμο ΑΜD ή ανώτερο |  |
| 3.2 | Να αναφερθεί ο κατασκευαστής και το μοντέλο |  |
| 3.3 | Ταχύτητα επεξεργαστή ≥4,50GHz |  |
| 3.4 | Μνήμη Cache ≥12MB |  |
| **4.** | **Θύρες** |  |
| 4.1 | Να αναφερθεί ο κατασκευαστής |  |
| 4.2 | Θύρες – να αναφερθούν |  |
| 4.3 | Shared μνήμη κάρτας γραφικών ≥512MB |  |
| 4.4 | On – Board Κάρτα Δικτύου 10/100/1000/RJ45,autosense |  |
| 4.5 | Audio (1in, 1out, 1 microphone in) |  |
| **5.** | **Μνήμη** |  |
| 5.1 | Τύπος μνήμης ≥DDR4 |  |
| 5.2 | Ταχύτητα μνήμης ≥1600MHz |  |
| 5.3 | Μέγεθος προσφερόμενης μνήμης ≥4GB |  |
| 5.4 | Μέγιστη υποστηριζόμενη μνήμη ≥8GB |  |
| 5.5 | Ελεύθερα slots μνήμης≥50% των συνολικών slots μνήμης |  |
| **6.** | **SSD/M.2** |  |
| 6.1 | Να αναφερθεί ο κατασκευαστής και το μοντέλο |  |
| 6.2 | Χωρητικότητα≥128GB |  |
| **7.** | **Οπτική Μονάδα** |  |
| 7.1 | Να αναφερθεί ο κατασκευαστής και το μοντέλο |  |
| 7.2 | Οπτική μονάδα DVD ± RW SATA double layer |  |
| **8.** | **Λοιπά** |  |
| 8.1 | Ισχύς τροφοδοτικού ≥180 Watts |  |
| 8.2 | Πληκτρολόγιο ενσύρματο USB με ελληνικούς και λατινικούς χαρακτήρες, 104 ή περισσοτέρων πλήκτρων |  |
| 8.3 | Ενσύρματο usb optical ποντίκι με τροχό κύλισης |  |
| **9.** | **Οθόνη** |  |
| 9.1 | Να αναφερθεί ο κατασκευαστής και το μοντέλο |  |
| 9.2 | Τύπος Οθόνης LED |  |
| 9.3 | Μέγεθος οθόνης ≥22΄΄ |  |
| 9.4 | Μέγιστη ανάλυση ≥1600Χ900©60Hz |  |
| 9.5 | Να διαθέτει θύρα DVI-D |  |
| 9.6 | Συμβατότητα οθόνης με πρότυπο Energy Star 6.0 |  |
| 9.7 | Χρόνος απόκρισης ≤ 5 ms |  |
| 9.8 | Φωτεινότητα ≥ 250 cd/m2 |  |
| 9.9 | Γωνία θέασης (οριζόντια) ≥ 170 μοίρες |  |
| 9.10 | Γωνία θέασης (κάθετη) ≥160 μοίρες |  |
| **10.** | **Λειτουργικό σύστημα** |  |
| 10.1 | Windows 7 Professional Ελληνική έκδοση ή νεότερο διαθέσιμο, προεγκατεστημένο, με τις τελευταίες ενημερώσεις (sp΄s), με επίσημη άδεια χρήσης λειτουργικού και γνήσιο CD εγκατάστασης ή δυνατότητα επανεγκατάστασης από ειδικά διαμορφωμένη περιοχή του σκληρού δίσκου. |  |
| **11.** | **Λογισμικό γραμματειακής υποστήριξης** |  |
| 11.1 | Εγκατάσταση ελεύθερου συμβατού με λειτουργικό σύστημα λογισμικού OpenOffice (<http://el.openoffice.org>) ή Libreoffice (<http://el.libreoffice.org>) τελευταίας έκδοσης με προσθήκη plugin ελληνικό ορθογραφικό έλεγχο, συλλαβισμό και θησαυρό συνωνύμων. |  |

**Β. Πολυμηχάνημα (εκτυπωτής, σκάνερ, φωτοτυπικό)**

| **A/A** | **Περιγραφή / Προδιαγραφές** | **Απάντηση Υποψηφίου** |
| --- | --- | --- |
| **1** | **Γενικά Πολυμηχάνημα εκτυπωτής, σκάνερ – φωτοτυπικό** |  |
| 1.1 | Η απαιτούμενη ποσότητα είναι ένα (01) |  |
| 1.2 | Να αναφερθεί τύπος και μοντέλο |  |
| 1.3 | Απαιτούμενες λειτουργίες: σάρωση, εκτύπωση, αντιγραφή, φαξ |  |
| 1.4 | Τεχνολογία εκτύπωσης Laser ασπρόμαυρο |  |
| 1.5 | Οθόνη αφής τουλάχιστον 2 γραμμών |  |
| 1.6 | Μέγιστο μέγεθος χαρτιού Α4 |  |
| 1.7 | Μνήμη ≥ 256MB |  |
| **2.** | **Συνδεσιμότητα** |  |
| 2.1 | Θύρα Hi- Speed USB 2.0., Ethernet 10/100/1000 |  |
| **3.** | **Διαχείριση χαρτιού** |  |
| 3.1 | Κασέτα τροφοδοσίας ≥250 φύλλα |  |
| 3.2 | Χωρητικότητα εξόδου ≥120 φύλλα |  |
| 3.3 | Βάρος χαρτιού 60-163 g/m² |  |
| 3.4 | Μεγέθη μέσων εκτύπωσης Α4/Α5/Α6/Β6/Letter |  |
| 3.5 | Να αναφερθεί το αντίστοιχο λογισμικό υποστήριξης και drivers για windows XP/Vista/7/8/10 (εκδόσεις 32& 64bit) ή νεότερο Linux. |  |
| **4.** | **Λειτουργία εκτύπωσης** |  |
| 4.1 | Ταχύτητα εκτύπωσης ≥29 σελίδες Α4/ λεπτό |  |
| 4.2 | Ποιότητα ασπρόμαυρης εκτύπωσης ≥4800 Χ 600dpi ή ≥1200 Χ 1200 dpi |  |
| 4.3 | Δυνατότητα εκτύπωσης διπλής όψης αυτόματα |  |
| 4.4 | Μέγιστος μηνιαίος κύκλος εκτυπώσεων ≥30.000 σελίδες |  |
| **5.** | **Λειτουργία σάρωσης** |  |
| 5.1 | Flatbed |  |
| 5.2 | ADF ≥40 φύλλα |  |
| 5.3 | Μέγιστη οπτική ανάλυση σάρωσης ≥600Χ600 dpi |  |
| 5.4 | Ταχύτητα σάρωσης ≥ 17 μονόχρωμες σελίδες/λεπτό |  |
| **6.** | **Λειτουργία αντιγραφής** |  |
| 6.1 | Ανάλυση αντιγραφής ≥ 600 Χ 600 dpi |  |
| 6.2 | Ταχύτητα αντιγραφής ≥ 29cpm |  |
| 6.3 | Zoom 25% - 400% |  |
| 6.4 | Μέγιστο πλήθος αντιτύπων ≥99 |  |
| **7.** | **Λειτουργία φαξ** |  |
| 7.1 | Ταχύτητα μετάδοσης ≤ 3 δευτ./σελίδα |  |
| 7.2 | Μνήμη ≥4 MB |  |
| **8.** | **Πρότυπα** |  |
| 8.1 | ΕξοικονόΕξοικονόμιση ενέργειας σύμφωνα µε τουλάχιστον ένα από τα πρότυπα Energy Star, ή Blue Angel ή NordicSwan. |  |

**VI.ΤΟΠΟΣ - ΤΡΟΠΟΣ ΠΑΡΑΔΟΣΗΣ**

Ως τόπος παράδοσης των υπό προμήθεια ειδών, ορίζεται το Γραφείο Είσπραξης Πλοηγικών Τελών Πλοηγικού Σταθμού Ηρακλείου/Τομέας Ναυτολογίας που βρίσκεται στο κτίριο του Κεντρικού Λιμεναρχείου Ηρακλείου, εντός λιμένα Ηρακλείου.

Η μεταφορά, παράδοση και τοποθέτηση των υπό προμήθεια ειδών θα πραγματοποιηθεί με έξοδα και ευθύνη του προμηθευτή.

Ο προμηθευτής θα εγκαταστήσει και θα θέσει σε λειτουργία τον προσφερόμενο εξοπλισμό στο χώρο που θα του υποδειχθεί από την υπηρεσία ώστε να είναι έτοιμος να χρησιμοποιηθεί από τους τελικούς χρήστες.

**VΙΙ. ΧΡΟΝΟΣ ΠΑΡΑΔΟΣΗΣ ΕΙΔΩΝ**

Ο χρόνος ολοκλήρωσης της παράδοσης των υπό προμήθεια ειδών και των εργασιών τοποθέτησης τους δεν θα ξεπερνά τις έξι (06) ημέρες από την επόμενη της υπογραφής της σχετικής σύμβασης.

**VΙΙI. ΠΑΡΑΚΟΛΟΥΘΗΣΗ - ΠΑΡΑΛΑΒΗ**

Η παραλαβή των ειδών θα γίνει με τη σύνταξη σχετικού πρωτοκόλλου, από την αρμόδια επιτροπή παραλαβών του Πλοηγικού Σταθμού Ηρακλείου που έχει συσταθεί από τον Κεντρικό Λιμενάρχη Ηρακλείου.

**ΙΧ.ΕΓΓΥΗΣΗ ΥΠΟ ΠΡΟΜΗΘΕΙΑ ΕΙΔΩΝ**

Τα υπό προμήθεια είδη θα πρέπει να καλύπτονται από εγγύηση τουλάχιστον τριών (03) ετών για τους ηλεκτρονικούς υπολογιστές και ενός (01) έτους για το πολυμηχάνημα, η οποία θα άρχεται από την επόμενη της οριστικής παραλαβής τους.

**Χ.ΤΡΟΠΟΣ ΠΛΗΡΩΜΗΣ**

1.Η πληρωμή του προμηθευτή θα γίνει μετά την οριστική ποιοτική και ποσοτική παραλαβή από την οικεία επιτροπή, την προσκόμιση και τον έλεγχο των απαραιτήτων για την πληρωμή δικαιολογητικών, από την Παγία Προκαταβολή Πλοηγικού Σταθμού Ηρακλείου.

2.Ως προς τα δικαιολογητικά πληρωμής και λοιπά στοιχεία ισχύουν τα όσα αναφέρονται στο άρθρο 200 του ν. 4412/2016.

ΟΔΗΓΙΕΣ ΓΙΑ ΤΗΝ ΥΠΟΒΟΛΗ ΠΡΟΣΦΟΡΑΣ

Οι προσφέροντες δύνανται να υποβάλλουν προσφορά σε **σφραγισμένο φάκελο** στον οποίο θα αναγράφονται ευκρινώς (άρθρο 92 του Ν. 4412/2016, Α΄ 147) τα κάτωθι :

**α.** Η λέξη **«ΠΡΟΣΦΟΡΑ»,**

**β.** Η επωνυμία της Αναθέτουσας Αρχής **«Πλοηγικός Σταθμός Ηρακλείου»,**

**γ.**Ο τίτλος της προμήθειας: **«**Προμήθεια **δύο (02) σταθερών ηλεκτρονικών υπολογιστών και ενός πολυμηχανήματος (εκτυπωτής, σκάνερ, φωτοτυπικό) για χρήση του Γραφείου έκδοσης και είσπραξης πλοηγικών τελών του Πλοηγικού Σταθμού Ηρακλείου**»),

**δ.** Η **καταληκτική ημερομηνία υποβολής προσφορών :10/12/2021**.

**ε.** **Τα στοιχεία του οικονομικού φορέα** (του προσφέροντος).

Ο κυρίως φάκελος θα περιλαμβάνει δύο (02) υποφακέλους με την ένδειξη «ΤΕΧΝΙΚΗ ΠΡΟΣΦΟΡΑ» και «ΟΙΚΟΝΟΜΙΚΗ ΠΡΟΣΦΟΡΑ». Οι υποβληθείσες προσφορές θα είναι σύμφωνες με τα διαλαμβανόμενα στο παρόν έγγραφο Τεχνικών Απαιτήσεων και θα περιέχουν τα κάτωθι :

**1.**Στον σφραγισμένο φάκελο **«ΤΕΧΝΙΚΗ ΠΡΟΣΦΟΡΑ»** τοποθετείται :

**α.** Υπεύθυνη Δήλωση του Ν. 1599/1986 (ΦΕΚ Α΄ 75) υπογεγραμμένη από τον νόμιμο εκπρόσωπο του οικονομικού φορέα που επιθυμεί να υποβάλει προσφορά με την οποία ο προσφέρων θα δηλώνει ότι έλαβε γνώση των τεχνικών απαιτήσεων και των όρων της εκδήλωσης ενδιαφέροντος τις οποίες και αποδέχεται πλήρως, θεωρημένη για το γνήσιο υπογραφής ή εκδοθείσα μέσω της Ενιαίας Ψηφιακής Πύλης της Δημόσιας Διοίκησης (Gov.gr)

**β.** Κάθε έγγραφο και δικαιολογητικό που τεκμηριώνει την τεχνική επάρκεια του οικονομικού φορέα (του προσφέροντος) σύμφωνα με τις Τεχνικές Απαιτήσεις του παρόντος.

**2.** Στον σφραγισμένο φάκελο **«ΟΙΚΟΝΟΜΙΚΗ ΠΡΟΣΦΟΡΑ»** περιλαμβάνονται τα κάτωθι :

**α.** Περιγραφή των προσφερόμενων ειδών .

**β.** Την προσφερόμενη τιμή σε Ευρώ η οποία θα αναγράφεται αριθμητικώς και ολογράφως. Σε περίπτωση διαφοροποίησης μεταξύ της αναγραφόμενης τιμής αριθμητικώς και ολογράφως λαμβάνεται υπόψη η τιμή ολογράφως. Στην τιμή συμπεριλαμβάνονται οι υπέρ τρίτων κρατήσεις και κάθε άλλη επιβάρυνση κατά τη κείμενη νομοθεσία – μη συμπεριλαμβανομένου ΦΠΑ για παράδοση του υπό προμήθεια είδους στον τόπο και με τον τρόπο που προβλέπεται στα έγγραφα της σύμβασης.

**γ.**Το ποσοστό Φ.Π.Α. επί τοις εκατό, στο οποίο υπάγεται στο προσφερόμενο είδος.

**δ.** Ο χρόνος ισχύς της προσφοράς τουλάχιστον τρείς(03) μήνες.

**ε.** Οι προσφέροντες υποχρεούνται να αναλύουν την προσφορά τους σύμφωνα με τον πίνακα που ακολουθεί :

|  |  |  |  |  |  |
| --- | --- | --- | --- | --- | --- |
| Α/Α | **ΠΕΡΙΓΡΑΦΗ ΥΠΟ ΠΡΟΜΗΘΕΙΑ ΕΙΔΟΥΣ** | **ΠΟΣΟΤΗΤΑ** (ΤΕΜΑΧΙΑ) | **ΤΙΜΗ ΜΟΝΑΔΟΣ** (ΧΩΡΙΣ ΦΠΑ -ΣΥΜΠΕΡΙΛΑΜΒΑΝΟΜΕΩΝ ΝΟΜΙΜΩΝ ΚΡΑΤΗΣΕΩΝ ΥΠΕΡ ΔΗΜΟΣΙΟΥ ΚΑΙ ΚΑΘΕ ΑΛΛΗ ΕΠΙΒΑΡΥΝΣΗ ΚΑΤΑ ΤΗΝ ΚΕΙΜΕΝΗ ΝΟΜΟΘΕΣΙΑ ) | **ΦΠΑ 24%** | **ΣΥΝΟΛΙΚΗ ΤΙΜΗ** (ΣΥΜΠΕΡΙΛΑΜΒΑΝΟΜΕΩΝ ΦΠΑ - ΝΟΜΙΜΩΝ ΚΡΑΤΗΣΕΩΝ ΥΠΕΡ ΔΗΜΟΣΙΟΥ ΚΑΙ ΚΑΘΕ ΑΛΛΗ ΕΠΙΒΑΡΥΝΣΗ ΚΑΤΑ ΤΗΝ ΚΕΙΜΕΝΗ ΝΟΜΟΘΕΣΙΑ) |
| 1. | ΣΤΑΘΕΡΟΣ ΗΛΕΚΤΡΟΝΙΚΟΣ ΥΠΟΛΟΓΙΣΤΗΣ | 02 | ………………€ | …..…€ | ………………€ |
| 2. | ΠΟΛΥΜΗΧΑΝΗΜΑ (ΕΚΤΥΠΩΤΗΣ- ΣΚΑΝΕΡ- ΦΩΤΟΤΥΠΙΚΟ) | 01 | ……………..€ | …..…€ | ……………..€ |
| ΣΥΝΟΛΙΚΟ ΚΟΣΤΟΣ: | | ……………………………………….€ | | | |

**στ.** Η προσφορά θα πρέπει να είναι πρωτότυπη να μην έχει διορθώσεις και να φέρει σφραγίδα και υπογραφή του νομίμου εκπροσώπου/ προσφέροντα.

**Η τεχνική προσφορά αποσφραγίζεται πρώτη και μόνο αν γίνει αυτή αποδεκτή, αποσφραγίζεται και η οικονομική προσφορά.**

**2.ΥΠΟΒΟΛΗ ΔΙΚΑΙΟΛΟΓΗΤΙΚΩΝ ΑΝΑΘΕΣΗΣ**

Ο Προσωρινός Ανάδοχος**,** ενημερώνεται εγγράφως από την Επιτροπή αξιολόγησης των προσφορών μέσω του Κεντρικού Λιμεναρχείου Ηρακλείου για την υποβολή των δικαιολογητικών ανάθεσης, όπως αυτά προβλέπονται στα άρθρα 73 και 74 του Ν. 4412/2016 (Α΄ 147), σε σφραγισμένο φάκελο εντός προθεσμίας δέκα (10) ημερών από την κοινοποίηση της σχετικής έγγραφης ειδοποίησης του. Ο φάκελος αυτός, ο οποίος θα φέρει την ένδειξη «ΦΑΚΕΛΟΣ ΔΙΚΑΙΟΛΟΓΗΤΙΚΩΝ ΑΝΑΘΕΣΗΣ», θα περιλαμβάνει, **επί ποινή απόρριψης,** τα κάτωθι :

**α. Απόσπασμα σχετικού μητρώου,** όπως του ποινικού μητρώου ή ελλείψει αυτού, ισοδύναμου εγγράφου που εκδίδεται από αρμόδια δικαστική ή διοικητική αρχή του κράτους μέλους ή της χώρας καταγωγής ή της χώρας όπου είναι εγκατεστημένος ο οικονομικός φορέας, από το οποίο προκύπτει ότι δεν υπάρχει εις βάρος του αμετάκλητη καταδικαστική απόφαση για τις περιπτώσεις που αναφέρονται στην παράγραφο 1 του άρθρου 73 του Ν. 4412/2016 (Α΄ 147).

Η υποχρέωση προσκόμισης του ως άνω αποσπάσματος αφορά **και** στα πρόσωπα με την ιδιότητα μέλους του διοικητικού, διευθυντικού ή εποπτικού οργάνου του οικονομικού φορέα ή προσώπου που έχει εξουσία εκπροσώπησης, λήψης αποφάσεων ή ελέγχου σε αυτό, ιδίως τους διαχειριστές Ε.Π.Ε. και προσωπικών εταιριών Ο.Ε. και Ε.Ε. καθώς και τον Διευθύνοντα Σύμβουλο και όλα τα μέλη του Διοικητικού Συμβουλίου Ανώνυμων Εταιριών και τα μέλη του Διοικητικού Συμβουλίου συνεταιρισμών.

Εφόσον με την προσκόμιση του ανωτέρω αποσπάσματος προκύπτει εις βάρος του οικονομικού φορέα αμετάκλητη καταδικαστική απόφαση έστω για έναν από τους λόγους που προβλέπονται στην παράγραφο 1, του άρθρου 73 του Ν. 4412/2016 (Α΄ 147), η αναθέτουσα Αρχή, αποκλείει τον οικονομικό φορέα από τη συμμετοχή στη διαδικασία σύναψης σύμβασης**.**

Ο οικονομικός φορέας, σύμφωνα με τα οριζόμενα στην παράγραφο 9, του άρθρου 80, του Ν. 4412/2016 (Α΄ 147), αντί του προαναφερθέντος αποσπάσματος, δύναται να υποβάλει Υπεύθυνη Δήλωση του Ν. 1599/1986 (Α΄ 75), θεωρημένη για το γνήσιο της υπογραφής. Eν λόγω Υπεύθυνη Δήλωση δύναται να έχει εκδοθεί ηλεκτρονικά μέσω της Eνιαίας Ψηφιακής Πύλης (gov.gr).

**β.** Πιστοποιητικό που εκδίδεται από την αρμόδια κατά περίπτωση αρχή, από το οποίο να προκύπτει ότι κατά την ημερομηνία της ως άνω ειδοποίησής είναι ενήμερος ως προς τις υποχρεώσεις του που αφορούν τις εισφορές κοινωνικής ασφάλισης (κύριας και επικουρικής) και ως προς τις φορολογικές του υποχρεώσεις **(ήτοι φορολογική και ασφαλιστική ενημερότητα).**

**Τα ανωτέρω δικαιολογητικά υποβάλλονται σύμφωνα με τα όσα ορίζονται στο άρθρο 103 του Ν.4412/2016 (ΦΕΚ Α΄147), όπως ισχύει.**